เหตุเฮลิคอปเตอร์สโมสรฟุตบอลเลสเตอร์ซิตีตก พ.ศ. 2561

เมื่อวันที่ 27 ตุลาคม พ.ศ. 2561 เวลา 20:30 น. ตามเวลาท้องถิ่น เกิดเหตุเฮลิคอปเตอร์ รุ่น AgustaWestland AW169 ตกใกล้คิงเพาเวอร์สเตเดียม เมืองเลสเตอร์ ประเทศอังกฤษ  ต่อมาวันที่ 29 ตุลาคม พ.ศ. 2561 สโมสรฟุตบอลเลสเตอร์ซิตี ออกประกาศแถลงรายชื่อผู้เสียชีวิตจำนวน 5 ราย เป็นผู้โดยสาร 4 คนClub Statement: Vichai Srivaddhanaprabha คือนายวิชัย ศรีวัฒนประภา ประธานสโมสรฟุตบอลเลสเตอร์ซิตี และประธานกรรมการกลุ่มบริษัท คิง เพาเวอร์ อินเตอร์เนชันแนล นายกวีพร พรรณแพร และนางสาวนุสรา สุขหน้าไม้ เจ้าหน้าที่สโมสรชาวไทย นักบินชาวอังกฤษ เอริก ชวาเฟอร์ และแฟนสาวชาวโปแลนด์ของนักบิน อีซาแบลา รอซา แลคอวิตช์

 อากาศยาน 
อากาศยานที่เกิดเหตุคือเฮลิคอปเตอร์ รุ่น AgustaWestland AW169 หมายเลขทะเบียน G-VSKP, หมายเลข c/n 69018 ผลิตในปี ค.ศ. 2016 มีที่นั่งจำนวน 10 ที่ และหนักประมาณ 4,500 กก. ใช้เครื่องยนต์ Pratt & Whitney Canada PW210A ถือครองโดย Foxborough และให้บริการโดย Amadeus Aviation เหตุการณ์นี้เป็นอุบัติเหตุครั้งแรกของเฮลิคอปเตอร์รุ่น AW169.

 การสืบหาสาเหตุ 
คณะกรรมการสอบสวนกรณีอันเกี่ยวกับอุบัติเหตุของอากาศยานในราชอาณาจักร หรือ AAIB ได้เป็นผู้เริ่มการสืบหาสาเหตุ โดยสามารถเก็บกู้กล่องบันทึกข้อมูลทางการบิน (Digital Flight Data Recorder) ได้ในวันที่ 28 ตุลาคม หลังการการสำรวจพบความเสียหายบางประการอันเนื่องมาจากการกระแทกและการไหม้ไฟ จึงได้ส่งกล่องดังกล่าวไปยังมณฑลแฮมป์เชอร์เพื่อตรวจสอบเพิ่มเติม เศษซากเฮลิคอปเตอร์ได้ถูกย้ายไปยังเมืองฟาร์นบะระ (Farnborough) เมื่อวันที่ 2 พฤศจิกายน

 ผู้โดยสารและลูกเรือ 
+จำนวนผู้เสียชีวิต สัญชาติ ผู้โดยสาร ลูกเรือ รวม​ 3 0 3​ 0 1 1​ 1 0 1รวม415

 อ้างอิง 

หมวดหมู่:อุบัติเหตุทางการบินในประเทศอังกฤษ
หมวดหมู่:อุบัติเหตุทางการบินในปี พ.ศ. 2561
หมวดหมู่:อุบัติเหตุทางการบินที่เกิดขึ้นกับสโมสรกีฬา
หมวดหมู่:อุบัติเหตุที่เกิดขึ้นกับเฮลิคอปเตอร์
หมวดหมู่:สโมสรฟุตบอลเลสเตอร์ซิตี
หมวดหมู่:เลสเตอร์